Diari Oficial de la Generalitat Valenciana


Sumari del DOGV 9592, del 10-05-2023 (2023/4956)

Extracte de la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9592

Data del DOGV
:   10-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4956


Data del document
:   05-05-2023

Organisme emissor
:   Turisme Comunitat Valenciana

Tipus de document
:   Extracte

Descriptors 

:   * Turisme Comunitat Valenciana
    * ajuda pública

Extracte de la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023. [2023/4956]  
BDNS (identif.): 692951.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/692951  
  
Primer. Beneficiaris  
Podran acollir-se a les ajudes que es convoquen les persones i entitats que es defineixen com a beneficiàries en l'apartat 2n dels programes 1 i 2 que figuren en l'annex I de la resolució de convocatòria. És a dir:  
  
  
Programa 1: Impuls a la competitivitat de les empreses i el màrqueting de producte turístic de la Comunitat Valenciana.  
Empreses turístiques, qualsevol que siga la seua naturalesa jurídica, incloses les comunitats de béns i les societats civils, que estiguen inscrites en el Registre de Turisme de la Comunitat Valenciana a la data d'inici del termini de presentació de sol·licituds formen part d'algun dels següents col·lectius:  
a) Titulars d'establiments d'allotjament turístic inscrits en el Registre de Turisme de la Comunitat Valenciana.  
Es consideraran beneficiàries les persones físiques o jurídiques propietàries o explotadores d'establiments hotelers, càmpings, blocs i conjunts d'apartaments turístics, empreses gestores d'habitatges d'ús turístic i allotjaments rurals de la Comunitat Valenciana.  
b) Titulars d'agències de viatges inscrites en el Registre de Turisme de la Comunitat Valenciana.  
c) Empreses de turisme actiu inscrites en el Registre de Turisme de la Comunitat Valenciana.  
També les empreses, qualsevol que siga la seua naturalesa jurídica, incloses les comunitats de béns i les societats civils, que a la data d'inici del termini de presentació de sol·licituds estiguen adherides als programes Creaturisme o L'Exquisit Mediterrani o bé disposen del distintiu «Compromís amb la Qualitat Turística» per la seua participació en el programa SICTED CV.  
  
Programa 2: Impuls a esdeveniments musicals, esportius i culturals d'impacte turístic.  
Empreses, associacions, federacions o fundacions organitzadores d'esdeveniments esportius i culturals que se celebren durant 2023 a la Comunitat Valenciana i tinguen impacte turístic.  
També empreses i associacions organitzadores d'activitats musicals que se celebren durant 2023 a la Comunitat Valenciana i tinguen impacte turístic, i hauran, a la data d'inici del termini de presentació de sol·licituds, d'estar adherides a Mediterranew Musix.   
  
Segon. Objecte  
Programa 1: Impuls a la competitivitat de les empreses i el màrqueting de producte turístic de la Comunitat Valenciana.  
Incentivar la realització, durant 2023, de projectes que, a través de la digitalització, la millora de la sostenibilitat, accessibilitat, i posada en mercat de productes i/o serveis, contribuïsquen a millorar la competitivitat empresarial i la visibilitat en el mercat nacional i internacional de l'oferta turística de la Comunitat Valenciana.  
  
Programa 2: Impuls a esdeveniments musicals, esportius i culturals d'impacte turístic.  
Incentivar la realització durant l'any 2023 d'esdeveniments musicals, esportius i culturals a la Comunitat Valenciana que tinguen impacte turístic i generen fluxos de demanda cap a la nostra destinació, així com la desestacionalització de l'activitat turística.  
Tercer. Bases reguladores  
Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al turisme de la Comunitat Valenciana (DOGV 8014, 04.04.2017), decret modificat pel Decret 6/2023, de 26 d'abril, del president de la Generalitat (DOGV 9588, 04.05.2023).  
  
Quart. Quantia  
L'import global màxim destinat a les presents ajudes ascendeix a 6.810.000,00 euros, amb el següent desglossament per tipus de programa:  
Programa 1: Impuls a la competitivitat de les empreses i el màrqueting de producte turístic de la Comunitat Valenciana, 4.000.000,00 euros.  
Programa 2: Impuls a esdeveniments musicals, esportius i culturals d'impacte turístic, 2.810.000,00 euros.  
  
Cinqué. Termini de presentació de sol·licituds  
El termini de presentació de sol·licituds s'iniciarà a les 09.00.00 hores del dia 15 de maig de 2023, finalitzant a les 23.59.59 hores del dia 2 de juni de 2023 (hora oficial peninsular espanyola).  
  
València, 5 de maig de 2023.- El president de Turisme Comunitat Valenciana: Frances Colomer Sánchez.